Difference Between Usurping Rights And Oppression (حق تلفی اور زیادتی)
حق تلفی کا مطلب ہے کہ کسی کا حق آدمی کے پاس ہے مگر وہ اسے کسی حق دار کو نہ دے، جیسے کسی کی جائے داد آدمی کے پاس ہو اور وہ اسے اس کے حق دار کو نہ دے۔ زیادتی کا مطلب ہے آگے بڑھ کو کسی کا حق چھین لینا یااسے نقصان پہنچا دینا۔ جیسے کسی کی جائے داد جو اس کے پاس تھی اس پر قبضہ کر لینا۔ جان کے معاملے میں حق تلفی یہ ہے کہ جیسے اپنے بچے کو جینے کا حق نہ دینا۔ جیسے کچھ لوگ ناجائز بچوں کو بھینک دیتے ہیں۔ یہی چیز زیادتی بھی بن جاتی ہے کہ اگر اسے قتل کر دیا جائے۔ آبرو کے معاملے میں حق تلفی کی کوئی مثال تو معلوم نہیں ہوتی، تاہم اس میں زیادتی ہوتی ہے جیسے کسی کی شہرت کو نقصان پہنچانا یا زنا بالجبر کرنا۔